ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌԱՋԻՆ ՓՈԽՎԱՐՉԱՊԵՏԻ 2019 ԹՎԱԿԱՆԻ ՀՈՒՆՎԱՐԻ 11-Ի N 3-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՓՈԽՎԱՐՉԱՊԵՏԻ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

|  |  |
| --- | --- |
| **1.** | **Ընթացիկ իրավիճակը և իրավական ակտի ընդունման անհրաժեշտությունը** |
|  |  **«**Քաղաքացիական ծառայության մասին**»** 2018 թվականի մարտի 23-ի ՀՕ-205-Ն օրենքի (այսուհետ՝ Օրենք) 5-րդ հոդվածի 7-րդ մասի համապատասխան` 2019 թվականի հունվարի 11-ին ընդունվել է Հայաստանի Հանրապետության առաջին փոխվարչապետի «Քաղաքացիական ծառայության պաշտոնի գնահատման, դասակարգման, անվանումների, քաղաքացիական ծառայության պաշտոնների անձնագրերի կազմման, պաշտոնների ընդհանուր համակարգում տեղակայման, իրավունքների և պարտականությունների, անվանացանկի վարման, ինչպես նաև տվյալ քաղաքացիական ծառայության պաշտոնն զբաղեցնելու համար քաղաքացիական ծառայողին մասնագիտական գիտելիքների ու կոմպետենցիաների տիրապետման տեսանկյունից ներկայացվող պահանջներ սահմանելու մեթոդաբանությունը հաստատելու մասին» N 3-Ն որոշումը (այսուհետ՝ Որոշում): Որոշման հավելվածի Ցանկ N 3-ով սահմանվել են համապատասխան մարմինների պայմանանիշերը: Հաշվի առնելով այն հանգամանքը, որ մի շարք համապատասխան մարմիններ վերակազմակերպվել կամ անվանափոխվել են, անհրաժեշտություն է առաջացել փոփոխություն կատարել Որոշման մեջ՝ հստակեցնելով համապատասխան մարմինների անվանումները և պայմանանիշերը: |
| **2.** | **Կարգավորման նպատակը** |
|  |  Որոշման նախագծով առաջարկվում է վերանայել համապատասխան մարմինների պայմանանիշերը: |
| **3.** | **Նախագծի մշակման գործընթացում ներգրավված ինստիտուտները և անձինք** |
|  |  Որոշման նախագիծը մշակվել է Վարչապետի աշխատակազմի քաղաքացիական ծառայության գրասենյակի կողմից: |
| **4.** | **Ակնկալվող արդյունքը** |
|  |  Որոշման նախագծի ընդունման արդյունքում «Քաղաքացիական ծառայության պաշտոնի գնահատման, դասակարգման, անվանումների, քաղաքացիական ծառայության պաշտոնների անձնագրերի կազմման, պաշտոնների ընդհանուր համակարգում տեղակայման, իրավունքների և պարտականությունների, անվանացանկի վարման, ինչպես նաև տվյալ քաղաքացիական ծառայության պաշտոնն զբաղեցնելու համար քաղաքացիական ծառայողին մասնագիտական գիտելիքների ու կոմպետենցիաների տիրապետման տեսանկյունից ներկայացվող պահանջներ սահմանելու մեթոդաբանությունը հաստատելու մասին» N 3-Ն որոշման մեջ համապատասխան մարմինների անվանումները կհամապատասխանեցվեն «Կառավարության կառուցվածքի և գործունեության մասին» և «Պետական կառավարման համակարգի մարմիների մասին» օրենքներին: |
| **5․** | **Նախագծի ընդունման կապակցությամբ լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**  |
|  | Որոշման նախագծի ընդունմամբ լրացուցիչ ֆինանսական միջոցների անհրաժեշտություն չի առաջանում կամ պետական բյուջեում ծախսերի և եկամուտների էական ավելացումներ կամ նվազեցումներ չեն նախատեսվում։ |
| **6․** | **Կապը ռազմավարական փաստաթղթերի հետ** |
|  | Ոորոշման նախագծի ընդունումը չի բխում որևէ ռազմավարական փաստաթղթից։ |